CELEX: 31995D0233
Language: ro
Date: 1995-06-22 00:00:00
Title: Decizia Comisiei din 22 iunie 1995 de stabilire a listei țărilor terțe din care statele membre autorizează importurile de păsări vii și de ouă pentru incubat (Text cu relevanță pentru SEE)

03/Volumul 17
            
            
               RO
            
            
               Jurnalul Ofícial al Uniunii Europene
            
            
               143
            
         31995D0233
   
               L 156/76
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 22 iunie 1995
   de stabilire a listei țărilor terțe din care statele membre autorizează importurile de păsări vii și de ouă pentru incubat
   (Text cu relevanță pentru SEE)
   (95/233/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/539/CEE a Consiliului din 15 octombrie 1990 privind condițiile de sănătate care reglementează schimburile intracomunitare și importurile de păsări și de ouă pentru incubație provenind din țări terțe (1), astfel cum a fost modificată ultima dată prin Actul de aderare a Austriei, a Republicii Finlanda și a Regatului Suediei, în special articolele 21 și 26,
   întrucât anumite țări, în calitate de furnizori tradiționali ai statelor membre, au trebuit să dovedească, prin transmiterea de garanții scrise, susținute de o documentație corespunzătoare sau ca urmare a unor inspecții la fața locului, că îndeplinesc cerințele comunitare;
   întrucât prezenta decizie se aplică fără a aduce atingere Deciziei 93/342/CEE a Comisiei (2), astfel cum a fost modificată ultima dată prin Decizia 94/438/CE (3) care a stabilit criteriile de calificare pentru țările terțe în materie de pestă aviară și de boală de Newcastle;
   întrucât se poate dovedi necesar, în anumite cazuri, să se precizeze regiunea țării de unde este autorizat importul; întrucât autorizația de import poate fi limitată la anumite specii sau la anumite categorii de păsări;
   întrucât lista țărilor terțe poate totuși să fie modificată în orice moment pentru a ține cont de situațiile nou apărute; întrucât înscrierea unei țări pe o listă poate fi reexaminată în orice moment atunci când informațiile complementare, mai ales cele rezultate din controale la fața locului, indică faptul că în țările terțe respective condițiile este posibil să fi survenit o modificare sau că informațiile primite în prealabil erau incomplete, inexacte sau imprecise;
   întrucât, deși lista țărilor terțe constituie baza reglementărilor comunitare aplicabile importurilor din țări terțe în conformitate cu Directiva 90/539/CEE, și alte măsuri, în special în ceea ce privește condițiile specifice de sănătate animală, cerințele în materie de sănătate publică, planurile de depistare a reziduurilor și certificarea, trebuie luate în considerare pentru a se obține o armonizare completă a condițiilor de import de păsări vii și de ouă pentru incubat;
   întrucât este justificată stabilirea unei liste separate de țări terțe pentru importurile de ratite, date fiind diferențele biologice între aceste specii și alte păsări; întrucât este bine să se impună o perioadă de carantină după importul de astfel de păsări;
   întrucât trebuie să se țină seama de dispozițiile articolului 11 din Directiva 90/539/CEE și, prin urmare, trebuie stabilită lista țărilor care, chiar dacă prezintă garanții de sănătate animală mai puțin stricte, pot fi autorizate să importe loturi mici conform unor condiții similare celor adoptate în aplicarea dispozițiilor Directivei 92/65/CEE a Consiliului (4);
   întrucât, până la adoptarea de către Comisie a certificării de sănătate animală necesare pentru importul de carne proaspătă de pasăre provenind din țările ce figurează pe această listă, statele membre pot continua să aplice importurilor propriile norme în materie de sănătate animală în vigoare la 1 ianuarie 1995;
   întrucât măsurile prevăzute de prezenta decizie sunt conforme cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   (1)   Statele membre autorizează importul de păsări vii și de ouă pentru incubat în conformitate cu lista din anexa I.
   Lista din anexa I nu se aplică la importul de ratite sau de ouă pentru incubat ale acestei specii.
   (2)   Statele membre autorizează importurile de ratite și de ouă pentru incubat ale acestei specii în conformitate cu lista din anexa II. Condițiile de import pentru astfel de păsări și de ouă trebuie să cuprindă prevederea unei perioade de carantină după import.
   (3)   Prin derogare de la alineatul (1) și până la adoptarea normelor comunitare privind condițiile de sănătate animală și de certificare veterinară, statele membre autorizează importul de loturi unice de mai puțin de douăzeci de unități de păsării vii și de ouă pentru incubat în conformitate cu lista din anexa III. Condițiile de import pentru astfel de loturi trebuie să cuprindă o prevedere referitoare la izolarea sau carantina după import.
   Dispozițiile primului paragraf nu se aplică la importul de ratite sau de ouă pentru incubat ale acestei specii.
   Articolul 2
   Prezenta directivă se aplică de la 1 iulie 1995.
   Articolul 3
   Prezenta directivă se adresează statelor membre.
   
      Adoptată la Bruxelles, 22 iunie 1995.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 303, 31.10.1990, p. 6.
   
      (2)  JO L 137, 8.6.1993, p. 24.
   
      (3)  JO L 181, 17.7.1994, p. 35.
   
      (4)  JO L 268, 14.9.1992, p. 54.
   ANEXA I
   Lista țărilor din care statele membre autorizează importul de păsări vii și de ouă pentru incubat, cu excepția ratitelor și a ouălor pentru incubat ale acestora
   Lista care urmează este o listă de principiu, importul trebuind să respecte condițiile de sănătate animală și publică adecvate.
   
               Cod ISO
            
            
               Țara
            
         
               AU
            
            
               Australia
            
         
               BR
            
            
               Brazilia
            
         
               CA
            
            
               Canada
            
         
               CH
            
            
               Elveția
            
         
               CY
            
            
               Cipru
            
         
               CL
            
            
               Chile
            
         
               CZ
            
            
               Republica Cehă
            
         
               HR
            
            
               Croația
            
         
               HU
            
            
               Ungaria
            
         
               IL
            
            
               Israel
            
         
               NZ
            
            
               Noua Zeelandă
            
         
               PL
            
            
               Polonia
            
         
               RO
            
            
               România
            
         
               SL
            
            
               Slovenia
            
         
               SK
            
            
               Slovacia
            
         
               US
            
            
               Statele Unite ale Americii
            
         ANEXA II
   Lista țărilor din care statele membre autorizează importurile de ratite și de ouă pentru incubat ale acestora
   Lista care urmează este o listă de principiu, importul trebuind să respecte condițiile de sănătate animală și publică adecvate.
   
               Cod ISO
            
            
               Țara
            
         
               AU
            
            
               Australia
            
         
               BR
            
            
               Brazilia
            
         
               BW
            
            
               Botswana
            
         
               CA
            
            
               Canada
            
         
               CH
            
            
               Elveția
            
         
               CL
            
            
               Chile
            
         
               CY
            
            
               Cipru
            
         
               CZ
            
            
               Republica Cehă
            
         
               HR
            
            
               Croația
            
         
               HU
            
            
               Ungaria
            
         
               IL
            
            
               Israel
            
         
               NA
            
            
               Namibia
            
         
               NZ
            
            
               Noua Zeelandă
            
         
               PL
            
            
               Polonia
            
         
               RO
            
            
               România
            
         
               SL
            
            
               Slovenia
            
         
               SK
            
            
               Slovacia
            
         
               US
            
            
               Statele Unite ale Americii
            
         
               ZA
            
            
               Africa de Sud
            
         
               ZW
            
            
               Zimbabwe
            
         ANEXA III
   Lista țărilor din care statele membre autorizează importul de loturi mici de păsări vii și de ouă pentru incubat, cu excepția ratitelor și a ouălor pentru incubat ale acestora
   Lista care urmează este o listă de principiu, importurile trebuind să respecte condițiile de sănătate animală și publică adecvate.
   Toate țările sau regiunile țărilor din partea I a anexei la Decizia 79/542/CEE a Consiliului din care importurile nu au fost interzise ca urmare a apariției unor focare de pestă aviară și/sau de boală de Newcastle.